Raimo Alén

Raimo Alén on suomalainen kemisti ja professori. Hän on toiminut soveltavan kemian professorina Jyväskylän yliopistossa vuodesta 1993. Hän on erityisesti puukemian asiantuntija.

 Akateeminen ura 
Raimo Alén valmistui Teknillisestä korkeakoulusta diplomi-insinööriksi 1975 ja tekniikan lisensiaatiksi 1980. Sen jälkeen hän aloitti tutkijanuransa tutkimusapulaisena kyseisessä opinahjossa. 

Alén väitteli 1981 Teknillisessä korkeakoulussa puukemiasta tekniikan tohtoriksi.All things research Tappi Journal, Vol 11, No 9, syyskuu 2012. (PDF)  Viitattu 12.1.2016 
Valmistumisen jälkeen hän toimi Suomen Akatemian akatemiatutkijana. Sittemmin hän toimi vanhempana tutkijana Valtion Teknillisen Tutkimuskeskuksen (VTT) polttoaineiden ja prosessitekniikan laboratoriossa. Välillä hän toimi vierailevana tutkijana Kemira Oy:ssä.

Professoriksi
Raimo Alén on toiminut Teknillisessä korkeakoulussa virkaa tekevänä professorina metsätuotteiden tekniikan laboratoriossa. Hänet nimitettiin alkuvuodesta 1993 soveltavan kemian professoriksi Jyväskylän yliopistoon.Eloranta, Jari: Jyväskylän yliopiston matemaattis-luonnontieteellinen tiedekunta - Opettajankoulutuksen laajentamispyrkimyksistä monialaiseen tiedekuntaan. Gummerus 1995, s. 148. . Alénin professorikaudella Jyväskylän yliopistossa toteutettiin vuosina 1995–2003 erityinen kemiallisen puunjalostuksen maisterikoulutusohjelma.Raimo Alén: Soveltava kemia syntyi linkiksi teollisuuteen. (2015). Teoksessa Mari Heikkilä (toim.): Sattumaa, haperotatteja ja keltainen syklotroni. Aikalaistarinoita Jyväskylän yliopiston matemaattis-luonnontieteellisen tiedekunnan 50-vuotiselta taipaleelta. Jyväskylän yliopisto, 2015, s. 103  

Opetus- ja tutkimustyön ohella Alén on osallistunut Jyväskylän yliopiston hallintoon. Hänet valittiin 2008 matemaattis-luonnontieteellisen tiedekunnan varadekaaniksi.Jyväskylän yliopisto valitsi uudet dekaanit Keskisuomalainen 4.6.2008. Hän toimi virassa vuoden 2009 loppuun, koska seuraavan vuoden alussa Jyväskylän yliopiston toiminta muuttui yliopistolain uudistuessa ja siksi tiedekunnalle valittiin  vuonna 2009 uudet dekaanit.Jyväskylän yliopiston uudet dekaanit valittu  Jyväskylän yliopisto, 2008. Viitattu 12.1.2016. 

 Tutkijana 
Kemistinä Alén on erikoistunut puukemian tutkijaksi. Puukemian tutkimus kuuluu Jyväskylän yliopiston kemian laitoksella soveltavan kemian osastoon. Alén on tutkinut erilaisten puumateriaalien kemiallisia ominaisuuksia 1980-luvun alusta alkaen.Keljonlahden kattilan laskelmat kummastuttavat asiantuntijaa Yle Uutiset 30.3.2010. Viitattu 12.1.2015. Puun lisäksi hän on tutkinut erilaisten puunjalostustuotteiden (muun muassa sellun ja paperin) kemiallisia ominaisuuksia ja niiden valmistusprosesseja.

Professorikautensa alussa Alén tutki puun delignifiointia ja sitä miten sellutehtaan jätteitä voidaan hyötykäyttää.Eloranta (1995), s.117 Hänen viimeisimpiä tutkimushankkeitaan on ollut alkuvuodesta 2013 lähtien käynnissä ollut kansainvälinen tutkimushanke, jossa Lappeenrannan teknillinen yliopisto ja Jyväskylän yliopisto yhteistyössä brasilialaisten yliopistojen kanssa tutkivat erilaisia biopolttoaineita.LUT has started a bioenergy research project with Brazilian universities  Lappeenrannan tekninen yliopisto, 25.3.2013. Viitattu 12.1.2016.  Jyväskylän yliopistosta hanketta koordinoivat Alén ja professori Jukka Konttinen, ja Lappeenrannan teknillisestä yliopistosta professori Esa Vakkilainen. Hanke päättyy elokuun lopussa 2016.

Alén on tutkimusurallaan kirjoittanut puukemian alalta useita vertaisarvioituja tieteellisiä artikkeleita. Hän on lisäksi kuulunut TAPPI Journal -nimisen lehden toimituskuntaan vuodesta 2001.

Asiantuntija

Raimo Alénin osaamista on käytetty useissa asiantuntijatehtävissä. Hän on toiminut mm. Suomen bioenergia-alan strategisen huippuosaamisen keskittymä FIBIC:in (Finnish Bioeconomy Cluster) tutkimusvaliokunnan jäsenenä.Tutkimusvaliokunnan jäsenet FIBIC, 2016. Viitattu 12.1.2016.

Professori Alén on asiantuntijana ottanut osaa myös julkiseen keskusteluun. Hän kommentoi esimerkiksi vuonna 2010 Jyväskylän Keljonlahden voimalaitoksen laskelmia, joissa oli paljastunut olevan puutteita.

Tunnustuksia

Tunnustuksena merkittävästä panoksesta oppikirjojen kirjoittamisessa Paperi-insinöörit ry palkitsi professori Alénin vuonna 2011 C. J. Janssonin palkinnolla.Annual Report 2011  Jyväskylän yliopiston matemaattis-luonnontieteellinen tiedekunta, 2011 Viitattu 2.2.2016.  Tasavallan presidentti Sauli Niinistö myönsi itsenäisyyspäivänä 2015 Alénille tieteellisistä ansioista Suomen Valkoisen Ruusun ritarikunnan I luokan ritarimerkin.Itsenäisyyspäivänä 3 776 suomalaista saa kunniamerkin. Helsingin Sanomat, 3.12.2015. Hakutulos HS:n arkistosta. Viitattu 12.1.2016.

Teoksia

Professori Alén on kirjoittanut kattavan yleisesityksen yleisistä orgaanisista yhdisteistä ja niiden käyttökohteista. Teos esittelee noin 5000 orgaanisen yhdisteen kemiallisen rakenteen ja fysikaaliset ominaisuudet sekä kuinka niitä valmistetaan.Kattava yleisteos orgaanisista yhdisteistä  Jyväskylän yliopisto, 2009. Viitattu 12.1.2016. 

Yhdessä Eero Sjöströmin kanssa Alén on toimittanut puukemiassa, sellunkeitossa ja paperinvalmistuksessa käytettäviä analyyttisiä menetelmiä esittelevän perusteoksen. 

 Eero Sjöström & Raimo Alén (toim.): Analytical Methods in Wood Chemistry, Pulping, and Papermaking. Springer-Verlag, 1999.  
 Raimo Alén: Papermaking Chemistry. Papermaking Science and Technology, 2007. 
 Raimo Alén: Kokoelma orgaanisia yhdisteitä - ominaisuudet ja käyttökohteet. Consalen Consulting, 2009. 2. painos (1. painos 1998). 
 Raimo Alén (toim.): Biorefining of Forest Resources. Paperi ja Puu Oy, 2011.
 Raimo Alén: Hiilihydraatit ja niiden johdannaiset. Consalen Consulting, 2024.

 Lähteet 

 Aiheesta muualla 
 Professori Alénin tieteellisiä artikkeleita Juuli julkaisutietoportaali.
 Raimo Alén, Taina Noopila & Mikko Hupa: Mustalipeän kemiallinen koostumus ja keitto-ominaisuudet. Tutkimusartikkeli, 1989. ResearchGate.net. 
 Hanna E. Lappi & Raimo J. Alén:  Pyrolysis of Crude Tall Oil-derived Products tutkimusartikkeli (PDF), Bioresources.com, 2011. Bioresources 6(4), 5121-5138.

Luokka:Suomalaiset kemistit
Luokka:Suomalaiset professorit
Luokka:Jyväskylän yliopiston professorit
Luokka:Vuonna 1951 syntyneet
Luokka:Elävät henkilöt